Kronologija avionskih nesreća - Wikipedia

# Kronologija avionskih nesreća

### From Wikipedia

Slijedi kronologija avionskih nesreća u koju su uvrstane samo one nesreće s visokim brojem žrtava te jakom medijskom pozornošću.

## [uredi - уреди] 2005.

- 16. augusta - Venezuela: u padu McDonnell Douglas MD-80 kolumbijske kompanije West Caribbean Airways uslijed kvara oba motora 160 mrtvih.
- 14. augusta - Ciparski Boeing 737 kompanije Helios Airways srušio se kraj Atene u Grčkoj na relaciji Larnaka (Cipar) - Prag (Češka) kao poslijedica pada tlaka u pilotskoj kabini. Poginulo 121 putnika i članova posade.
- 16. jula - Ekvatorska Gvineja: u padu aviona Antonov An-24 kompanije Equatair nakon uzlijetanja iz glavnog grada Malaba poginulo 60 ljudi.
- 3. februara - Boeing 737 afganistanske tvrtke Kam Air srušio se uslijed lošeg vremena prije slijetanja u Kabul, u Afganistanu ubivši 104 putnika i članova posade.

## [uredi - уреди] 2004.

- 21. novembra - Bombardier Canadair CRJ-200LR kompanije China Yunnan Airlines srušio se nedugo nakon polijetanja iz kineskog grada Baotou za Shanghai. Poginulo 55 ljudi.
- 24. augusta - Dva ruska putnička aviona, Tupoljev TU-154 i TU-134 srušila su se skoro pa simultano uslijed eksplozija nakon polijetanja sa aerodroma u Moskvi, ubivši 89 ljudi.
- 3. januara - Boeing 737 egipatske kompanije Flash Airlines nedugo nakon polijetanja iz egipatskog ljetovališta Sharm el-Sheik na ruti za Pariz. Poginulo 148 putnika i članova posade.

## [uredi - уреди] 2003.

- 25. decembra - U padu aviona Boeing 727 u Beninu na putu za Beirut, Libanon 151 mrtvih.
- 8. jula - Boeing 737 kompanije Sudan Airways srušio se nedugo nakon polijetanja iz grada Port Sudan na ruti za Khartoum u Sudanu. 116 je ljudi poginulo dok je samo jedno dijete preživjelo.
- 26. maja - Turska: u padu putničkog Jakovljev YAK-42D kompanije Ukranian Mediterranean Airlines pri pokušaju slijetanja na aerodrom Trabzon 75 mrtvih, većinom španjolskih vojnika.
- 8. maja - Teretnom avionu Iljušin Il-76 otvorio se otvor za teret u letu nad Kongom. 140 ljudi ispalo je iz aviona.
- 6. marta - Boeing 737 kompanije Air Algerie srušio se kraj alžirskog grada Tamanrasset, ubivši 102 putnika i članova posade.
- 19. februara - Iranski vojni Iljušin Il-76 srušio se u Iranskim planinama ubivši svih 275 ljudi na avionu.
- 9. januara - Fokker F-28 kompanije TANS srušio se u planinama Perua ubivši 46 potnika i članova posade.
- 8. januara - Turski Avro RJ100 srušio se pri pokušaju slijetanja u aerodrom Diyarbakir uslijed lošeg vremena. Poginulo 75 od 80 ljudi u avionu.

## [uredi - уреди] 2002.

- 23. decembra - Iran: u padu ukrajinskog Antonov AN-140 46 mrtvih.
- 1. srpnja - Sudar ruskog Tupoljev TU-154 kompanije Bashkirian Airlines i teretnog Boeing 757 DHL-a iznad Njemačke uzrokovao 71 mrtvih. Švicarska kontrola leta kriva za koliziju.
- 25. maja - Boeing 747 tajvanske kompanije China Airlines srušio se u tajvanskom tjesnacu uslijed strukturalne štete ubivši svih 225 putnika i članova posade.
- 7. maja - U padu aviona McDonnell Douglas MD-82 kineske kompanije China Northern Airlines u Žuto More 112 mrtvih. Nesreću uzrokovao bolesnik u pokušaju samoubojstva.
- 4. maja - Nigerija: BAC One Eleven 525FT kompanije EAS Airlines srušio se na grad Kano ubivši 75 ljudi u avionu i 73 na tlu.
- 15. aprila - Južna Koreja: kineski Boeing 767 kompanije Air China srušio se kraj grada Daegu uslijed loših meteoroloških uvjeta ubivši 128 od 167 osoba u zrakoplovu.
- 12. februara - Tupoljev TU-154 kompanije Iran Air Tours srušio se uslijed loših meteoroloških uvjeta u Iranskom planinskom predjelu. Poginulo svih 118 putnika i članova posade.
- 28. januara - Ekvadorski Boeing 727 tvrtke TAME srušio se u Kolumbiji ubivši 92 ljudi.

## [uredi - уреди] 2001.

Avionska nesreća u Milanu

- 12. novembra - Airbus A300 američke kompanije American Airlines srušio se na njujorško predgrađe Queens uslijed strukturalnog raspada. Poginulo 260 ljudi u zrakoplovu i 5 na tlu.
- 8. oktobra - McDonnell Douglas MD-87 švedske kompanije SAS zabio se u hangar na milanskom aerodromu Linate nakon sudara sa malim avionom. Poginulo 118 ljudi u avionu, 8 na malom i na tlu.
- 11. septembra - vidi napadi 11. rujna 2001..
- 3. jula - ruski Tupoljev TU-154 kompanije Vladivostok Avia srušio se uslijed prilaska aerodroma u Irkutsku. Poginulo svih 145 putnika i članova posade.

## [uredi - уреди] 2000.

- 31. oktobra - Angola: pobunjenici UNITA-e srušili Antonov AN-26. Poginulo svih 48 ljudi u avionu.
- 31. oktobra - U nesreći aviona Boeing 747 kompanije Singapore Airlines na pisti aerodroma Chiang Kai Shek u Taipeiu (Tajvan) 83 mrtvih.
- 25. oktobra - Ruski vojni Iljušin Il-18 srušio se na prostoru Gruzije uslijed loših meteoroloških uvjeta ubivši svih 82 ljudi u avionu.
- 23. oktobra - u padu aviona Airbus A320 kompanije Gulf Air uslijed slijetanja na aerodrom u Manami, u Bahreinu 143 mrtvih.
- 25. jula - Air Franceov Aerospatiale Concorde srušio se ubrzo nakon polijetanja sa aerodroma u Parizu uslijed požara ubivši svih 109 putnika i članova posade i četvero ljudi na tlu.
- 17. jula - Indija: Boeing 737 kompanije Alliance Airlines srušio se uslijed slijetanja u grad Patnu. Poginuo 51 putnik i 5 osoba na tlu.
- 22. juna - kineski Xian Yunshuji Y7-100C srušio se nakon udarca groma kraj Wuhana ubivši 44 ljudi u avionu i 7 na tlu.
- 19. aprila - Boeing 737 kompanije Air Philippines srušio se prije slijetanja u filipinski grad Davao uslijed loših meteoroloških uvjeta. 131 mrtvih.
- 31. januara - McDonnell Douglas MD-83 američke kompanije Alaska Airlines srušio se uslijed tehničkih problema kraj obale Kalifornije. Poginulo svih 88 putnika i članova posade.
- 30. januara - kenijski Airbus A310 srušio se kraj obale Obale Bjelokosti. Poginulo 169 od 179 ljudi od avionu.

## [uredi - уреди] 1999.

## [uredi - уреди] 1998.

16. februara - Airbus A-300 tajvanske kompanije China Airways srušio se spuštajući se na aerodrom u Taipeiu uslijed guste magle. Poginulo 196 ljudi.

2. februara - u padu aviona Douglas DC-9 filipinske kompanije Cebu Pacific Airlines poginulo svih 104 putnika i članova posade. Nesreća se dogodila uslijed tehničke greške pri slijetanju.

## [uredi - уреди] Izvor

AirDisaster.com

Retrieved from "http://sh.wikipedia.org../../../k/r/o/Kronologija_avionskih_nesre%C4%87a.html"

##### Views

- Članak/Чланак
- Rasprava/Разговор
- Trenutna revizija

##### Traži-Тражи